Ciarán Hinds

Ciarán Hinds () is 'n Ierse akteur. Hy is gebore in Belfast, Noord-Ierland in 1953, en is bekend vir sy veelsydigheid as akteur op die skerm en die verhoog. Hy het gespeel in rolprente soos The Cook, the Thief, His Wife & Her Lover (1989), Persuasion (1995), Oscar and Lucinda (1997), Road to Perdition (2002), The Sum of All Fears (2002), Munich (2005), Amazing Grace (2007), There Will Be Blood (2007), Miss Pettigrew Lives for a Day (2008), Harry Potter and the Deathly Hallows – Part 2 (2011), Tinker Tailor Soldier Spy (2011), Silence (2016), First Man (2018) en Belfast (2021). Hy is genomineer vir 'n Oscar vir Beste Ondersteunende Akteur vir laasgenoemde rolprent. 

Hinds is verdermeer bekend vir sy stemrol "Grand Pabbie", die Trolkoning in die geanimeerde rolprent Frozen en die opvolg daarop, Frozen II (2019). Hy het die rol vertolk van Generaal Zakharow in Red Sparrow (2018). Hy het ook die rol vertolk van "Steppenwolf" in Zack Snyder se Justice League (2017) en die regisseurssnit daarop van 2021. Sy televisierolle sluit in Julius Caesar in die reeks Rome, James Langton in Above Suspicion en Mance Rayder in Game of Thrones. Benewens die bogemelde, het Hinds ook verskyn in seisoen 3 van die reeks Shetland (2016), wat deur ITV vervaardig is. As verhoogkunstenaar het Hinds opgetree saam met die Royal Shakespeare Company, die Royal National Theatre, en ses seisoene saam met die Glasgow Citizens' Theatre. Hy het regdeur sy loopbaan verhoogwerk gedoen. In 2020 is hy gelys as nommer 31 op The Irish Times se lys van Ierland se grootste akteurs.

 Vroeë lewe 
Hinds is gebore in 1953 in Belfast, Noord-Ierland, VK. Hy is grootgemaak in sy geboorteland as 'n Katoliek, en was een van vyf kinders en die enigste seun van sy geneeskundige-vader Gerry en sy moeder Moya, 'n onderwyseres en amateuraktrise.

In sy jeug was hy 'n danser, en is opgevoed aan die Holy Family Primêre Skool en St Malachy's College. Nadat hy St Malachy's verlaat het, het hy gestudeer aan die College of Business Studies, voordat hy ingeskryf het as regstudent  aan die Queen's University Belfast. Hy is egter spoedig oortuig om hom as akteur te bekwaam, waarna hy sy studies aan die universiteit gestaak het en ingeskryf het aan die Royal Academy of Dramatic Art, waar hy in 1975 klaargemaak het.

 Persoonlike lewe 
Hinds woon in Parys saam met sy vrou, die Frans-Viëtnamese aktrise Hélène Patarot. Hulle het in 1987 ontmoet. Hul dogter, Aoife Hinds (gebore in 1991 in Londen) is ook 'n aktrise en het verskyn in die TV-reekse Derry Girls en Normal People en die film Hellraiser (2022).

 Pryse en benoemings 
 Jaar   Prys Kategorie Werk Resultaat  Verw1999 Theatre World Award Beste DebuutCloser rowspan=2  Outer Circle Critics Award Beste Opvoering, Ensemble rolverdeling  Drama Desk Awards Voortreflike Akteur in 'n toneelstuk  rowspan=2  2003Ierse Film- en Televisietoekennings Beste Ondersteunende Akteur Veronica Guerin 2004 Beste Akteur in 'n TV Drama The Mayor of Casterbridge rowspan=2 2007 Beste Akteur in 'n hoofrol op televisie Rome Gotham Awards Beste Ensemble Opvoering Margot at the Wedding  2009 Tribeca Filmfees Beste Akteur as Verteller The Eclipse rowspan=2 2010 Internasionale Dublin Filmfees Loopbaan-prestasietoekenning  Ierse Film- en televisietoekennings Beste Ondersteunende Akteur – Film The Eclipse rowspan=4  Gotham Awards Beste Ensemble Opvoering Life During Wartime2012Ierse Film- en televisietoekenningsBeste Ondersteunende Akteur – Film The Debt Beste Akteur – FilmTinker Tailor Soldier Spy Central Ohio Film Critics Association Beste Ensemble Opvoering  Gold Derby-toekennings Ensemble Opvoering Harry Potter and the Deathly Hallows: Part II rowspan=4 2013 Ierse Film- en televisietoekennings Beste Ondersteunende Akteur – Film The Woman in Black OFTA Televisietoekennings Beste Gasakteur in 'n dramareeks Game of Thrones2014 Ierse Film- en televisietoekennings Beste Hoofakteur – Film The Sea Behind the Voice Actors Awards Beste vokale ensemble in 'n film Frozen  2017 Ierse Film- en televisietoekennings Beste Akteur in 'n Ondersteunende Rol – Film Bleed for This rowspan=3  2018 Laurence Olivier-toekennings Beste Akteur in 'n Musiekblyspel Girl from the North Country2021 Ierse Film- en televisietoekennings Beste Akteur in 'n Hoofrol – Film The Man in the Hat National Board of Review-toekennings vir 2021 Beste Ondersteunende AkteurBelfast rowspan=2  Palm Springs Internasionale Filmfees Chairman's Vanguard Award British Independent Film Awards Beste Ondersteunende Akteur rowspan=5  Washington D.C. Area Film Critics Association Beste Ondersteunende Akteur2022 Satellite Awards Beste Ondersteunende AkteurScreen Actors Guild AwardsVoortreflike Opvoering deur Ensemble-rolverdeling in 'n RolprentCritics Choice Movie AwardsBeste Ondersteunende AkteurBeste EnsembleHollywood Critics Association Beste Ondersteunende Akteur  Beste Ensemble – Rolverdeling Golden Globe Beste Ondersteunende Akteur Ierse Film- en televisietoekennings Akteur in 'n Ondersteunende Rol – Film  rowspan=2  Akteur in 'n Ondersteunende Rol – Drama KINBritse Akademie-filmtoekennings (BAFTA's)Beste Ondersteunende AkteurBelfast rowspan=2  OscarsBeste Ondersteunende Akteur

 Verwysings 

 Ander leesmateriaal 
 Ciarán Hinds, entretien réalisé par Andréa Grunert,le 16 décembre 2008 http://www.objectif-cinema.com (March 2009) p. 1–10. [Onderhoud in Frans]
 GRUNERT, Andrea. "Ciarán Hinds: Exkursionen ins Reich des Phantastischen" Enzyklopädie des Phantastischen Films. 98ste uitgawe. Meitingen: Corian. Junie 2012. p. 1–11.  [German]
 GRUNERT, Andrea. "Ciarán Hinds, acteur". Jeune Cinéma. uitgawe 361/362. Herfs 2014. p. 62–69. [Frans]

 Eksterne skakels 

 Webwerf wat gewy is aan Hinds se werk op die planke en op skerm
 YouthAction Noord-Ierse—Organisasie wat gesteun word deur Hinds

Kategorie:Geboortes in 1953
Kategorie:Lewende mense
Kategorie:Ierse manlike akteurs van die 20ste eeu
Kategorie:Ierse manlike akteurs van die 21ste eeu